**VÝZVA**

Regionálny úrad verejného zdravotníctva Bratislava vyzýva na uskutočnenie preventívnej celoplošnej deratizácie na území Bratislavského kraja. Celoplošná jarná deratizácia na území všetkých obcí Bratislavského samosprávneho kraja sa má vykonať v období

**01.04.2021 – 31.05.2021**

s povinnosťou, ktorú zabezpečia:

* **obce,** ktoré vykonajú deratizáciu v objektoch a na verejných priestranstvách v správe alebo vlastníctve obcí,
* **fyzické osoby - podnikatelia a právnické osoby,** ktoré vykonajú deratizáciu v ich alebo nimi spravovaných objektoch, kanalizačných a kolektorových rozvodoch a areáloch určených na podnikanie a bývanie, vrátane objektov školských, zdravotníckych, športovo-rekreačných, telovýchovných a kultúrnych zariadení, zariadení sociálnych služieb, bytových a polyfunkčných domov, administratívnych budov, skladov i skládok odpadov; fyzické osoby – podnikatelia a právnické osoby deratizáciu uskutočnia prostredníctvom oprávnených firiem disponujúcich odbornou spôsobilosťou na vykonávanie činnosti: regulácia živočíšnych škodcov prípravkami určenými na profesionálne použitie,
* **fyzické osoby – občania,** ktorí vykonajú deratizáciu na pozemkoch a v objektoch využívaných na chov hospodárskych zvierat a v prípade známok výskytu hlodavcov aj v pivničných a prízemných priestoroch rodinných domov a objektov určených na bývanie; fyzické osoby – občania deratizáciu môžu vykonať aj svojpomocne v obchodnej sieti dostupnými biocídnymi prípravkami v malospotrebiteľských baleniach, ktoré sú určené a schválené na predmetný účel.